Ahaneith (ˁhˁ-nỉ.t) ókori egyiptomi hölgy volt az i. e. 30.-31. század környékén, az I. dinasztiabeli Dzset uralkodása alatt. Neve egy 35,5×23 centiméteres, rossz állapotú mészkősztélén maradt fenn, mögötte egyszerű, ülő nőt ábrázoló determinatívum áll. Címeket nem viselt, így nem tudni, a király felesége volt-e, esetleg más királyi családtag, vagy az udvartartás tagja.

Ahaneithet Dzset halála után temették el az abüdoszi nekropoliszban, a király sírjához (Z jelű sír) tartozó egyik melléksírba. Egyiptomban a II. dinasztia idejéig élt az a hagyomány, hogy kíséretének egy része követi az elhunyt uralkodót a sírba.

Fordítás

Források
 Harry M. Stewart: Egyptian Stelae, Reliefs and Paintings from the Petrie Collection. Aris & Phillips, Warminster 1979, , S. 3, vergl. Tafel V., Objekt 15.
 William Matthew Flinders Petrie: The royal tombs of the earliest dynasties: 1901. Part II (= Memoir of the Egypt Exploration Fund. Band 21). Egypt Exploration Fund u. a., London 1901 (Digitalisierung), Tafel 26, Objekt 57.

Külső hivatkozások
 Ahaneith sztéléje

Ókori egyiptomiak
I. dinasztia